Իրինա Խակամադա

**Իրինա Խակամադա** (, ), ռուս քաղաքական գործիչ և հրապարակախոս, տնտեսագիտության թեկնածու, գրող, ռադիո- և հեռուստահաղորդավարուհի։ Պետական դումայի երեք գումարումների պատգամավոր (1993-2003), «Աջ ուժերի միություն» քաղաքական կուսակցության համանախագահ (1999-2003), Ռուսաստանի Դաշնության նախագահի թեկնածու (2004), «Ռուսաստանի նախագահին առընթեր քաղաքացիական հասարակության զարգացման և մարդու իրավունքների խորհրդի» անդամ (2012 թվականից)։

Հոր ազգանունն է վերցրել Կոնստանտին Բորովոյի խորհրդով (մինչ այդ եղել է *Իրինա Զլոբինա*)։

## Կենսագրություն
Ծնվել է 1955 թվականի ապրիլի 13-ին Մոսկվայում։ Հայրը՝ Մուցուո Խակամադան (, ճապոներեն արտասանությամբ՝ Հաքամադա) ճապոնացի կոմունիստ էր, գաղթել է Խորհրդային Միություն 1939 թվականին։ Մայրը՝ Նինա Սինելնիկովան ուներ ռուսական, հայկական և լեզգինական արմատներ, աշխատում էր որպես անգլերենի ուսուցչուհի։

Արյունակից ավագ եղբայրը՝ Սիգեկի Հակամադան () Տոկիոյի Աոյամա համալսարանի պրոֆեսոր է։

Կրթությունը բարձրագույն է, ավարտել է Պատրիս Լումումբայի անվան ժողովուրդների բարեկամության համալսարանը։ Թեկնածուական ատենախոսությունը պաշտպանել է Մ․ Վ․ Լոմոնոսովի անվան Մոսկվայի պետական համալսարանի տնտեսագիտության ֆակուլտետում։ 1983 թվականին ստացել է դոցենտի գիտական աստիճան «քաղաքական տնտեսագիտություն» մասնագիտության համար։ Տիրապետւմ է անգլերեն և ֆրանսերեն լեզուներին։

1980 թվականին եղել է ՌԽՖՍՀ ԳՀԻ Պետպլանի կրտսեր գիտաշխատող։

Մինչ 1990-ականների սկիզբը զբաղվել է գիտական և դասախոսական աշխատանքներով։ Եղել է «Системы + программы» կոոպերատիվի ղեկավարներից մեկը, Տեղեկատվական-վերլուծական կենտրոնի տնօրենը, Ռուսական ապրանքահումքային բորսայի խորհրդի անդամը և գլխավոր փորձագետը։

## Քաղաքական գործունեություն
250px|մինի|Հանդիպում Վլադիմիր Պուտինի հետ (2014-04-17)
1984-1989 թվականներին՝ ԽՄԿԿ անդամ։

1992-1994 թվականներին Պետական դումայի առաջին գումարման պատգամավոր։

1995-1999 թվականներին «Ընդհանուր գործ» հասարակական շարժման նախագահ, վերընտրվել է Պետական Դումայի երկրորդ գումարման պատգամավոր։ 1997 թվականին Պետական դումայում ընտրվել է Փոքր ձեռնարկատիրության աջակցության և զարգացման պետական կոմիտեի նախագահ։ Եղել է Ռուսաստանի կառավարության օպերատիվ հարցերի կոմիտեի անդամ, տնտեսական բերափոխումների կոմիտեի անդամ։ ԱՊՀ երկրներում տնտեսական բարեփոխումների, փոքր ձեռնարկատիրության աջակցության և զարգացման կոմիտեի անդամ։ Այս պաշտոնում էլ, ըստ «Московский комсомолец» թերթում Ալեքսանդր Խեյնշտեյնի արտահայտած կարծիքի, չարաշահել է դիրքը՝ օգնելով իր ամուսնու ընկերությանը։

1999-2003 թվականներին «Աջ ուժերի միություն» (ԱՈՒՄ) կուսակցության համանախագահ, վերընտրվել է Պետական դումայի երրորդ գումարման պատգամավոր, Պետդումայի փոխնախագահ, «Աջ ուժերի միության» խմբակցության անդամ։

2003 թվականին Իրինա Խակամադան չի կարողացել անցնել Պետդումայի 4-րդ գումարում։

2004 թվականին առաջադրել է իր թեկնածությունը Ռուսաստանի Դաշնության նախագահի պաշտոնում և հավաքել է 3.84% ձայն։

2004 թվականից Ռուսական դեմոկրատական «Մեր ընտրությունը» կուսակցության նախագահ։ 2008 թվականին դուրս է եկել կուսակցությունից սեփական որոշմամբ՝ բացատրելով, որ դադարեցնում է քաղաքական գործունեությունը։

2012 թվականին ընդգրկվել է  «Ռուսաստանի նախագահին կից քաղաքացիական հասարակության զարգացման և մարդու իրավունքների հարցերով խորհրդի» մեջ։

2016 թվականին ընդգրկվել է քաղաքական «Աճի կուսակցության» խորհրդի անդամների կազմում։ Պետդումայի 7-րդ գումարման ընտրություններում առաջադրվել է որպես պատգամավոր «Աճի կուսակցությունից»։

### Պետդումայի պատգամավոր
250px|մինի|Իրինա Խակամադան 2003 թվականին
1995 թվականին «Թայմ» ամսագիրը Իրինա Խակամադային ընդգրկել է 21-րդ դարի 100 հայտնի կանանց շարքում։ 1977-1999, 2001-2005 թվականների սոցիոլոգիական հարցումների արդյունքներով՝ անվանվել է տարվա կին, իսկ 1999 և 2002 թվականին հաղթել է այդ անվանակարգում։ 2005 թվականին առաջադրվել է Խաղաղության Նոբելյան մրցանակի թեկնածու։

2002 թվականին մասնակցել է ՄԱԿ-ի Գլխավոր ասամբլեայի 57-րդ նստաշրջանին։

### Հասարակական դիրքորոշում
2014 թվականի ապրիլի 25-ին «Էխո Մոսկվի» ռադիոյի «2014» ծրագրին տված հարցազրույցին Ղրիմի Հանրապետությունը Ռուսաստանին միացումը «անեքսիա» է անվանել։ Նույն հարցազրույցին հայտարարել է, որ Ռուսաստանը Ուկրաինայից Ղրիմը վերցրել է, որպեսզի կոնսոլիդացնի ազգը։

## Ընտանիք
* Հայրը՝ Մուցուո Հակամադա,
* Մայրը՝ Նինա Իոսիֆի Սիլնիկովա,
* Ամուսիններ՝
** Սերգեյ Զլոբին (առաջին)՝ գործարարը,
** Դմիտրի Նիկոլայի Սուխինենկո (երկրորդ)՝  «РИНАКО» ներդրումային ընկերության նախկին նախագահ,
** Վլադիմիր Եվգենիի Սիրոտինսկի (երրորդ)՝ ֆինանսական խորհրդատու, մենեջեր,
* Երեխաներ՝
** Դանիել (1978 թվականի ծնունդ),
** Մարիա (1997 թվականի ծնունդ),
* Սիգեկի Հակամադա՝ արյունակից եղբայր, գիտնական, Տոկիոյի Աոյամա համալսարանի պրոֆեսոր։

## Ֆիլմագրություն

## Մատենագիտություն
* Ирина Хакамада. Общее дело. - М.: Ректор комьюникейшнз, 1995
* *Ирина Хакамада*. Девичья фамилия. - М.: Подкова, 1999
* Ирина Хакамада. Особенности национального политика. - М.: Олма-пресс, 2002
* 
* 
* 
* 
* 

## Ծանոթագրություններ

## Արտաքին հղումներ
* 
* http://www.shalomnews.ru/2010/06/18/4719/ Ирина Хакамада. Неделя деловой литературы
* Официальный сайт
* 
*  
* Марка одежды Ирины Хакамады «Хакама»
* Лицом к лицу
* Хакамада уходит из политики 
* Ирина Хакамада. Биография из первых уст. Эфир на радио «Маяк» 5 августа 2008 г. 
* Ирина Хакамада на радио «Эхо Москвы»
* Интервью Ирины Хакамады для журнала «New Times» — (видео), 25 января 2008 г.
* Интервью Ирины Хакамады: жизнь на позитиве в стиле айкидо (2012)
* Ирина Хакамада в «Школе злословия»
* Интервью сайту OFF | THE | RECORD: о свободный отношениях, гей-браках и депутате Мизулиной (2013 
* 

Կատեգորիա:ԽՄԿԿ անդամներ
Կատեգորիա:Հայկական ծագմամբ ռուսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս գրողներ
Կատեգորիա:Ռուս դիզայներներ
Կատեգորիա:Ռուս լրագրողներ
Կատեգորիա:Ռուս կին քաղաքական գործիչներ
Կատեգորիա:Ռուս հաղորդավարուհիներ
Կատեգորիա:Ռուս հասարակական գործիչներ
Կատեգորիա:Ռուս հրապարակախոսներ
Կատեգորիա:Ռուս տնտեսագետներ
Կատեգորիա:Ռուս քաղաքական գործիչներ
Կատեգորիա:Ռուսաստանի Դաշնության Պետական դումայի 1-ին գումարման պատգամավորներ
Կատեգորիա:Ռուսաստանի պետական դումայի անդամներ
Կատեգորիա:Տնտեսագիտության թեկնածուներ
Կատեգորիա:Ռուս կին արվեստագետներ